રાજકોટમાં આગામી સમયમાં ફૂટબોલની મેજર કહી શકાય તેવી જીપીએલ અને અન્ડર-૧૭ નેશનલ ટૂર્નામેન્ટની ફાળવણી કરી દેવામાં આવી છે પરંતુ વરવી વાસ્તવિકતા એ છે કે જે ગ્રાઉન્ડ પર આ ટૂર્નામેન્ટ રમાવાની છે તે મનપા સંચાલિત રેસકોર્સ ફૂટબોલ ગ્રાઉન્ડમાં સુવિધા તો ઠીક દુવિધાની હારમાળા ખડકાયેલી છે. શુક્રવારે રાજકોટમાં પડેલા ૩ ઈંચ વરસાદમાં ફૂટબોલ ગ્રાઉન્ડ પાણી પાણી થઈ ગયું હતું પરિણામે અહીં રમાડવામાં આવતી ફૂટબોલ ટૂર્નામેન્ટનો એક પણ મેચ રમાડી શકાયો નહોતો. સામાન્ય રીતે ફૂટબોલની રમત વરસાદમાં સોળે કળાએ ખીલી જતી હોય છે પરંતુ બેકાર લેવલિંગને કારણે ખેલાડીઓ ચાલું વરસાદે રમતની મજા માણી શક્યા નહોતા.